b'\n_START_ARTICLE_\nSvadbeni ples (biologija)\n_START_PARAGRAPH_\nSvadbenim plesom naziva se u biologiji pona\xc5\xa1anje koje pretstavlja uvod u parenje \xc5\xbeivotinja. Dakle, to je ukupnost svih pona\xc5\xa1anja prije, u vrijeme, a dijelom i nakon samog razdoblja parenja._NEWLINE_Kod vrsta koje \xc5\xbeive u trajnim parovima, biolozi ovaj pojam koriste ponekad u \xc5\xa1irem smislu i za oblike pona\xc5\xa1anja koji ne prethode parenju, nego se mogu tuma\xc4\x8diti kao elementi pona\xc5\xa1anja \xc4\x8diji cilj je u\xc4\x8dvr\xc5\xa1\xc4\x87ivanje me\xc4\x91usobne povezanosti ve\xc4\x87 uspostavljenog para, ili zasnivanja novog para._NEWLINE_Mnoge \xc5\xbeivotinje imaju i posebno svadbeno ruho, neki ukras na tijelu koji se koristi upravo za svadbeni ples. Tako na primjer kod nekih ptica u vrijeme prije parenja rastu posebna pera, a neki da\xc5\xbedevnjaci dobiju druga\xc4\x8diju boju._NEWLINE_Ovo pona\xc5\xa1anje je osobina velikog broja \xc5\xbeivotinja, no najspektakularnije i najpoznatije je upravo kod ptica.'